Austrumturkestānas Revolucionārā Republika
Austrumturkestānas Revolucionārā republika bija PSRS satelītvalsts, kas pastāvēja no 1944. līdz 1949. gadam. To bieži dēvē par Otro Austrumturkestānas Republiku, lai to atšķirtu no Pirmās Austrumturkestānas Republikas (1933–1934), taču vārds "otrā" nekad nav bijis tās oficiālā nosaukuma sastāvdaļa. Sākotnēji to atbalstīja PSRS, bet Padomju Savienības kara laika alianse ar Ķīnas Tautas Republiku lika pārtraukt palīdzības sniegšanu. 1949. gada beigās lielākā daļa valsts bijušo vadītāju gāja bojā lidmašīnas katastrofā Padomju Savienībā, kad viņi bija ceļā uz sarunām Pekinā. 1949. gadā tā pievienojās ĶTR. Līdz 1950. gada beigām Ķīnas Tautas atbrīvošanas armija bija iekarojusi lielāko daļu bijušās Austrumturkestānas teritorijas, kas beidza pastāvēt. 1955. gada 1. oktobrī tika izveidots Siņdzjanas Uiguru autonomais reģions kā ĶTR sastāvdaļa.